**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ԴԵԿՏԵՄԲԵՐԻ 23-Ի N 2111-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է ՀՀ շրջակա միջավայրի նախարարության և միջազգային խորհրդատու գերմանական «ԳԻՏԵԿ ԻԳԻԲ» ՍՊԸ-ի միջև 17.12.2021թ. կնքված խորհրդատվական պայմանագրով Գերմանիայի Դաշնային Հանրապետության Գերմանիայի զարգացման վարկերի (kfw) բանկի կողմից ֆինանսավորովող «Պահպանվող տարածքների աջակցման ծրագիր-Հայաստան (ՊՏԱԾ-Հ)» դրամաշնորհային ծրագրի (այսուհետ՝ Ծրագիր) ֆինանսական միջոցների օգտագործումը ՀՀ 2022թ. պետական բյուջեի խողովակներով իրականացնելու և ծրագրի գծով հարկային պարտավորությունների (համաֆինանսավորման մասով) վճարման հետ խնդիրները կարգավորելու նպատակով:

2011թ. հուլիսի 18-ին Գերմանական Զարգացման վարկերի բանկի /KfW/ (մի կողմից), ՀՀ ֆինանսների ու ՀՀ բնապահպանության նախարարությունների կողմից (մյուս կողմից) ստորագրվել է «Կովկասի պահպանվող տարածքների աջակցության ծրագիր – Հայաստան (Էկոտարածաշրջանային ծրագիր–Հայաստան, փուլ 3-րդ)» 4,0 մլն. եվրո դրամաշնորհային համաձայնագիր: 2012թ. նոյեմբերին կայացած հայ-գերմանական միջկառավարական հանձնաժողովի նիստի շրջանակներում KfW-ի և ՀՀ բնապահպանության նախարարության միջև կնքվել է «Կովկասի պահպանվող տարածքների աջակցության ծրագիր – Հայաստան (Էկոտարածաշրջանային ծրագիր – Հայաստան, փուլ 3-րդ)» համագործակցության լրացուցիչ 4,25 մլն. եվրո դրամաշնորհային համաձայնագիր: Նշված դրամաշնորհային ծրագրի ընդհանուր բյուջեն կազմում է 8,25 մլն. եվրո: ՀՀ կառավարության 2017 թվականի մարտի 2-ի N221-Ն որոշմամբ Ծրագիրի գծով հարկային պարտավորությունների համաֆինանսավորման նպատակով, Ծրագիրը առանձին միջոցառումների տեսքով ներառվել է ՀՀ պետական բյուջե:

Վերոնշյալ դրամաշնորհային համաձայնագրով, Ծրագրի ավարտման ժամկետ էր սահմանված 2021 թվականի հունիսի 1-ը, սակայն պայմանավորված COVID-19 համավարակով և Սյունիքի մարզի պահպանվող տարածքների պահպանություն իրականացնող պետական որոշ կազմակերպությունների վարչական շենքերի կառուցապատման և կապիտալ վերանորոգման նախագծա-նախահաշվային փաստաթղթերի կազմման նպատակով մրցույթների անցկացման ժամանակատարությամբ,

Ծրագրի ֆինանսական միջոցները ամբողջությամբ չեն ծախսվել և այդ կապակցությամբ շրջակա միջավայրի նախարարության կողմից ծրագրի դոնոր կազմակերպության հետ վարվել են բանակցություններ՝ ծրագրի իրականացման ժամկետի երկարաձգման նպատակով, ինչի արդյունքում ՀՀ շրջակա միջավայրի նախարարության և ծրագրի դոնոր Գերմանական Զարգացման վարկերի բանկի /KfW/ կողմից ընտրված միջազգային խորհրդատու գերմանական «ԳԻՏԵԿ ԻԳԻԲ» ՍՊԸ-ի միջև 2021 թվականի դեկտեմբերի 17-ին կնքվել է Ծրագրի իրականացման ժամկետը ևս 18 ամսով երկարաձգելու նոր պայմանագիր:

ՀՀ 2022 թվականի պետական բյուջեով խնդրո առկա Ծրագրի մասով ճշտված գումարը կազմել է 933,652.0 հազար դրամ, իսկ փաստացի կատարողականը՝ 119,505.52 հազար դրամ, կամ մոտ 12.8 տոկոս, ինչն էլ հիմնականում պայմանավորված էր Սյունիքի մարզում ստեղծված լարված իրավիճակով և «ԳԻՏԵԿ ԻԳԻԲ» ՍՊԸ-ի կողմից աշխտանքների ոչ ամբողջությամբ իրականացմամբ։

Ելնելով վերոնշյալ հանգամանքից անհրաժեշտություն է առաջացացել ևս մեկ անգամ երկարաձգել համաձայանգրի ժամկետը՝ սահմանելով մինչև 2024 թվականի փետրվար ամիս (29.03.2023թ կնքված համաձայնագրի պատճենը կցվում է)։

**2. Առաջարկվող կարգավորման բնույթը**

Ելնելով վերոգրյալից՝ առաջարկվում է «Պահպանվող տարածքների աջակցման ծրագիր-Հայաստան» դրամաշնորհային ծրագրի 2023 թվականի համար նախատեսված  **1 319 525,7** հազ.դրամ գումարը (**1,108,881.7** հազ.դրամ (**2 640,2 հազ․** եվրո, որից 794.4 հազ․ եվրոն ուղղակի հատկացմամբ կտրամադրվի «ԳԻՏԵԿ ԻԳԻԲ» ՍՊԸ-ին) դրամաշնորհ, **210,644.0** հազ.դրամ համաֆինանսավորում) ներառել ՀՀ 2023թ. պետական բյուջե, ինչի նպատակով առաջարկվում է փոփոխություններ ու լրացումներ կատարել Հայաստանի Հանրապետության 2023 թվականի պետական բյուջեի և Հայաստանի Հանրապետության կառավարության 2022 թվականի դեկտեմբերի 29-ի N 2111-Ն որոշման համապատասխան ցուցանիշներում:

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է շրջակա միջավայրի նախարարության կողմից։

Նախագիծը 15․05․2023թ․ կայացած Ֆինանսատնտեսական նախարարական կոմիտեի նիստի քննարկման արդյունքների հիման վրա լրամշակվել և աշխատանքային կարգով համաձայնեցվել է ֆինանսների նախարարության հետ։

**4. Ակնկալվող արդյունքը**

Գերմանիայի Դաշնային Հանրապետության Գերմանիայի զարգացման վարկերի (KFW) բանկի կողմից ֆինանսավորովող «Պահպանվող տարածքների աջակցման ծրագիր-Հայաստան» դրամաշնորհային ծրագրի 2023 թվականի ծախսերի համար նախատեսված ֆինանսական միջոցների ներառումը ՀՀ 2023թ. պետական բյուջե։

1. **Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Հայաստանի Հանրապետության կառավարության որոշմանընդունման կապակցությամբ պետական բյուջեում եկամուտները ավելանում են **1,319, 525.7 հազ. դրամով**, ծախսերը ավելանում են **1 330 658,0 հազ. դրամով** և դեֆիցիտը՝ **11 132,3** հազ․դրամով։

**6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Ներկայացված նախագիծը բխում է Կառավարության 2021-2026թթ. ծրագրի 4.10 բաժնի՝ «բնության հատուկ պահպանվող տարածքների կառավարման ռեժիմների և վերահսկողության մեխանիզմների արդյունավետության բարձրացումը, հարակից բնակավայրերի կարողությունների զարգացումը» ուղղությունից։